Tulum var en av de siste byene mayaene bygde. Den hadde sitt høydepunkt fra 1200- til 1400-tallet, og overlevde i 80 år etter at spanjolene begynte å okkupere det som i dag er Mexico. Man tror at sykdommer som kom til området gjennom europeiske nybyggere var grunnen til byens undergang. Tulum er blant de best bevarte mayabyene og et populært turistmål, også på grunn av sin beliggenhet langs flotte sandstrender.